Madlamark Skolekorps ble stiftet i 1957 som et guttekorps for bydelen Madla i Stavanger. Rundt år 2000 var det store diskusjoner om å legge ned korpset, ettersom korpset bare hadde rundt 10 medlemmer. I 2002 fikk korpset et oppsving da Irene Anda ble ny dirigent. Korpset begynte å delta i korpskonkurranser, og vant NM for skolekorps (janitsjar) for første gang i 2014. Siden har korpset etablert seg i både Norges- og regiontoppen med flere seiere i regionale konkurranser, samt sterke plasseringer i Norgesmesterskapet.